Erkki Kurenniemi

Erkki Juhani Kurenniemi (10. juuli 1941 Hämeenlinna – 1. mai 2017Elektronisen musiikin uranuurtaja Erkki Kurenniemi on kuollut. Yleisradio 1.5.2017. Helsingi) oli soome disainer, filosoof ja kunstnik, kes on tuntud eeskätt elektroonilise muusika looja ning elektrooniliste muusikainstrumentide konstrueerijana.Pioneer of Digital Synthesis: Erkki Kurenniemi. soundonsound.com, september 2013. Vaadatud 6.12.2016. Teda peetakse üheks Soome tähtsaimaks elektroonilise muusika teerajajaks. Kurenniemi on ühtlasi teaduse populariseerija, futuroloog, meediakultuuri pioneer ja eksperimentaalne filmilooja. Teda loetakse ka esimese kaubanduslikult kättesaadava mikroarvuti loojaks (1973).‘DIMI’ & Helsinki Electronic Music Studio, Erkki Kurenniemi. Finland, 1961. 120 Years of Electronic Music. The history of electronic music from 1800 to 2015. Vaadatud 6.12.2016.

Kurenniemi viljakaim loomeperiood jäi 1960. ja 1970. aastatesse. Aastatel 1962–1974 konstrueeris ja ehitas ta Helsingi ülikooli musikoloogia osakonna vabatahtliku assistendina ning 1970. aastal rajatud ettevõttes Digelius Electronics Finland Oy disainerina töötades kümme elektroonilist muusikariista ja stuudioseadet. Lisaks musikoloogia osakonnale töötas Kurenniemi ühtlasi aastatel 1962–1973 assistendi ja vanemkonstruktorina ülikooli teoreetilise füüsika osakonnas. 1968. aastal kaitses ta loodusteaduse bakalaureuse kraadi.

Digeliuse pankroti järel töötas Kurenniemi ettevõttes Oy W. Rosenlew Ab tööstusrobotite juhtimissüsteemide konstruktorina (1976–1978) ning Nokia kaablitootmisseadmete osakonnas tööstusautomaatika ja robootikasüsteemide konstruktorina (1980–1986). Hiljem töötas ta Heureka teaduskeskuse konsultandi ja planeerimisosakonna juhatajana (1987–1998).

2003. aastal pälvis Kurenniemi Soome haridus- ja kultuuriministeeriumi preemia.Opetusministeriö jakoi vuoden 2003 Suomi-palkinnot 9.12.2003. Opetus- ja kulttuuriministeriö. Vaadatud 6.12.2016. 2004. aastal valiti ta Helsingi kunsti- ja disainiülikooli auliikmeks.Helsingi kunsti- ja disainiülikooli auliikmed. Vaadatud 6.12.2016. 2011. aastal sai Kurenniemi Soome vabariigi presidendilt Tarja Haloselt Soome Lõvi ordeni.

Viited

Kategooria:Soome muusikud
Kategooria:Soome kunstnikud
Kategooria:Sündinud 1941
Kategooria:Surnud 2017